את המגזין ייסד לראשונה ז'אן-פייר דיוננט, מבקר קומיקס ותסריטאי צעיר שעבד קודם לכן במגזין הצרפתי פיילוט, ורצה ליצור מגזין קומיקס המוקדש למדע בדיוני, בניגוד לפיילוט אשר עסק בקומיקס מערבונים וקומיקס ריאליסטי. בנוסף, מערכת פיילוט התייחסה לאמנים בצורה כפויית טובה, ובמהלך אירועי מאי 1968 רבים מהאמנים בעיתון התפטרו במחאה. לכן, בדצמבר 1974, הקים יחד עם חבריו פיליפ דרואיל וז'אן ז'ירו את חברת הספרים החדשה Les Humanoïdes associés, בשיתוף עם איש העסקים ברנרד פרקס.